Diari Oficial de la Generalitat Valenciana


Sumari del DOGV 9982, del 13-11-2024 (2024/11851)

RESOLUCIÓ de 24 de setembre de 2024, del Servici Territorial d'Indústria, Energia i Mines de Castelló, d’autorització administrativa prèvia, autorització administrativa de construcció i declaració en concret d’utilitat pública d’instal·lació d’alta tensió.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9982

Data del DOGV
:   13-11-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/11528

CVE
:   IATK-Z-7453-33408

Data del document
:   24-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Vista la documentació que consta en l’expedient ATLINE/2022/22/12 de titular I-DE Redes Eléctricas Inteligentes, SAU, després de declarar-se nul·la de ple dret la resolució d’autorització administrativa prèvia, autorització administrativa de construcció i declaració en concret d’utilitat pública d’instal·lació de data 7 de febrer de 2023.

*Fets*

Primer. Que, en data 7 de febrer de 2023, es va atorgar per part d’este servici territorial una resolució d’autorització administrativa prèvia, autorització administrativa de construcció i declaració d’utilitat pública per a la instal·lació de referència.

Segon. Que, en data 3 de maig de 2023, es va interposar un recurs d’alçada (expedient RECURS/2023/62), a causa de la seua disconformitat amb el traçat de la línia elèctrica, ja que partix una finca per la mitat.

Tercer. Que, en data 11 de juny de 2024, el director general d’Energia i Mines firma una resolució del recurs d’alçada, expedient RECURS/2023/62, per la qual es declara nul·la de ple dret la resolució atorgada per este servici territorial en data 7 de febrer de 2023. I s’han de retraure les actuacions al moment anterior que es dictara la resolució esmentada, a l’efecte de tindre en consideració l’informe desfavorable del Servici Territorial de Medi Ambient de Castelló (STMACS), de data 11 de novembre de 2020.

Quart. Que, en data 4 de juliol de 2024, es va requerir documentació al titular, amb justificant de recepció de 8 de juliol de 2024.

Que, en dates 26 de juliol de 2024 i 20 d’agost de 2024, el titular presenta la documentació que justifica l’esmena de la deficiència manifestada en l’informe de l'STMACS, així com la impossibilitat tecnicoeconòmica del canvi de traçat sol·licitat per qui va interposar en recurs.

Quint. Examinada la documentació aportada, en data 24 de setembre de 2024, es va emetre un informe-proposta de resolució favorable per part de la Secció d’Energia, ja que, d’acord amb els articles 4, 10, 11 i 17 del Decret 88/2005, del Consell de la Generalitat, es requerix una autorització administrativa prèvia i administrativa de construcció. En este es va indicar que es complix el que s’indica en la ITC-LAT 09 del Reial decret 223/2008.

En este informe consta que el projecte presentat té un traçat concretat; compta, entre la seua documentació, amb els plans pertinents a escala adequada; està prou detallat i conté una llista concreta i individualitzada dels béns i drets afectats, i reunix, per tant, les condicions que es preveuen en l’article 143 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica.

*Fonaments de dret*

Primer. La resolució d’este procediment és competència del Servici Territorial d’Indústria, Energia i Mines de Castelló, per l’Orde 3/2024, de 16 d’abril, de la Conselleria d’Innovació, Indústria, Comerç i Turisme, mitjançant la qual es desplega el Decret 226/2023, de 19 de desembre de 2023, pel qual s’aprova el Reglament orgànic i funcional d’esta conselleria.

Segon. Llei 24/2013, de 26 de desembre, del sector elèctric.

Tercer. Decret 88/2005, de 29 d’abril, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat Valenciana.

Quart. Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les instruccions tècniques complementàries ITC-LAT 01 a 09.

Per tot això, el cap del Servici Territorial d’Indústria, Energia i Mines de Castelló

RESOL

*Primer*

L’autorització administrativa prèvia de la instal·lació elèctrica d’alta tensió que es descriu a continuació.

Peticionari: I-DE Redes Eléctricas Inteligentes, SAU.

Emplaçament de la instal·lació: terme municipal de Benicarló (Castelló).

Projecte/avantprojecte. Denominació: (CS-123/20) Nova línia aèria de 20 kV. S/C per a tancament entre línia 3535-13-CÀLIG i línia 3535-21-Vinaròs Nord entre AP.20904 i AP.40233 mitjançant conductor 100-AL1/17.

Característiques principals:

|  |  |  |  |  |
| --- | --- | --- | --- | --- |
| Núm. de registre de línies: | | | Tipus: aèria |  |
| Tensió: 20 kV | Longitud total: 473 m | | |  |
| Longitud aèria: 473 m | | Longitud subterrània: 0 m | | |
|  |  |  |  |  |

  

Pressupost: 16.377,77 euros.

*Segon*

L’autorització administrativa de construcció de la instal·lació elèctrica d’alta tensió segons el projecte d’execució presentat. En l’execució del projecte s’han de tindre en compte les condicions següents:

1. Les obres hauran de dur-se a terme d’acord amb el projecte presentat, i, si és el cas, els annexos tècnics posteriors a este que s’aporten.

2. El peticionari haurà de tindre en compte les prescripcions disposades en els reglaments vigents, així com els condicionants imposats pels organismes afectats.

3. El titular donarà compte de la terminació de les obres mitjançant la presentació de la sol·licitud d’autorització d’explotació, en els termes que establixen els articles 12 o 18 del Decret 88/2005, segons el tipus d’instal·lació de què es tracte.

4. El titular disposa d’un termini de 36 mesos, si necessita un alçament d’actes prèviament a l’ocupació, comptats des de la data d’esta; en cas contrari, des de la recepció d’esta resolució, per a la presentació de la sol·licitud d’autorització d’explotació, i podrà, per raons justificades, sol·licitar pròrrogues d’este termini, segons el que s’establix en l’article 11.3 del Decret 88/2005.

*Tercer*

Declarar, en concret, la utilitat pública de la instal·lació en el punt primer d’esta resolució, la qual cosa porta implícita la necessitat d’ocupació dels béns i drets afectats i implica l’ocupació urgent d’estos a l’efecte de l’article 52 de la Llei de 16 de desembre de 1954, d’expropiació forçosa, i es concreta en una afecció a les finques particulars, incloses en la llista annexa, amb l’abast i els efectes que preveu l’article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000, d’1 de desembre.

*Quart*

Publicar i notificar esta resolució, d’acord amb el que s’establix en el Decret 88/2005, i se significa que la publicació d’esta es farà igualment a l’efecte que determina l’article 44 de la Llei 39/2015, d’1 d’octubre, del procediment administratiu comú de les administracions públiques, de notificació d’esta resolució als titulars desconeguts o amb domicili ignorat o a aquells en què, una vegada s’haja intentat la notificació, no s’haja pogut practicar.

L’Administració deixarà sense efecte esta resolució en qualsevol moment en què observe l’incompliment de les condicions que esta imposa.

Esta autorització s’atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d’acord amb altres disposicions que siguen aplicables i, especialment, les relatives a l’ordenació del territori i el medi ambient.

Podrà ser causa de revocació d’esta resolució l’incompliment de les condicions expressades en esta, la variació substancial de les característiques que es descriuen en la documentació presentada i que han determinat el seu atorgament, o una altra causa excepcional que ho justifique.

Contra esta resolució, que no posa fi a la via administrativa, és possible interposar-hi un recurs d’alçada davant de la Direcció General d’Energia i Mines (c/ Democràcia, 77 - 46961 València) en el termini d’un mes, comptat a partir de l’endemà d’aquell en què tinga lloc la notificació d’esta, de conformitat amb el que es disposa en els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

ANNEX

*Relació de béns i drets afectats*

Llista de béns i drets afectats: Nova línia aèria de mitja tensió 20 kV SC per a tancament entre línia 3535-13-Càlig i línia 3535-21-Vinaròs Nord entre AP.20729 i AP.40811 mitjançant conductor 100-AL1/17-ST1A, en el terme municipal de Benicarló (Castelló).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | *Terme municipal* | *Polig.* | *Parc.* | *Titular* | *Suport núm.* | *Superfície expropiació suport m²* | *Volada ml* | *Servitud de pas m²* | *Ocupació temporal m²* | *Cultiu/ús* |
| 1 | Benicarló | 17 | 201 | Juan Antonio Senar Arin | A-1 i A-2 | 3,50 | 171 | 758 | 442 | Cítrics regadiu |
| 2 | Benicarló | 17 | 9018 | Ajuntament de Benicarló | – | – | 8 | 48 | 16 | Domini públic |
| 3 | Benicarló | 17 | 9032 | Ministeri de Transports, Mobilitat i Agenda Urbana | – | – | 66 | 396 | 132 | Domini públic |
| 4 | Benicarló | 17 | 225 | Juan Bautista Lluch Moros | A-3 | 2,00 | 36 | 216 | 122 | Oliveres secà |
| 5 | Benicarló | 17 | 226 | Juan Ramón Roca Ruiz | – | – | 5 | 30 | 10 | Garrofera secà |
| 6 | Benicarló | 18 | 9021 | Ajuntament de Benicarló | – | – | 10 | 60 | 20 | Domini públic |
| 7 | Benicarló | 18 | 7 | Vicente Fresquet Fores | – | – | 114 | 684 | 228 | Labor regadiu |
| 8 | Benicarló | 18 | 12 | Luis Bayarri Ramon / Maria Marzal Caldes | – | – | 28 | 168 | 56 | Labor regadiu |
| 9 | Benicarló | 18 | 46 | Jose Antonio Maura Giner | A-4 | 1,50 | 40 | 240 | 130 | Cítrics regadiu |

  
  

Castelló de la Plana, 24 de setembre de 2024

Gerardo Nebot García

Cap del Servici Territorial d'Indústria, Energia i Mines de Castelló